
Projekteerimistingimuste määramine
(Kreenholmi tn.39v hoone siseruumide rekonstrueerimine büroo tarbeks)

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:


Määrata projekteerimistingimused Kreenholmi tn.39v siseruumide bürooks rekonstrueerimise ehitusprojekti koostamiseks järgnevalt:             

	1. ÜLDANDMED



	1.1  Tellija
 
	OÜ VVV Narva Trading,  registrikood  10160093
Kreenholmi tn.39v,  20203 Narva  

	1.2  Asukoht, algandmed                                         
	Narva linn, Kreenholmi tn.39v
Rekonstrueeritavate ruumide üldpindala:  ≈ 154,6 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 27.02.08.a avaldus nr 359/1-12 
Tatjana Kuznetsova - volinik
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on hoone siseruumi rekonstrueerimine büroo tarbeks.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.
3.7 Esitada Arhitektuuriametile kooskõlastamiseks ehitusprojekt vähemalt kahes eksemplaris.

	4. ARHITEKTUURSED JA LINNAEHITUSLIKUD TINGIMUSED


4.1 Hoone siseruumide kasutamise seniste otstarvete muutmine: büroo.
4.2 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Kandvas seinas ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava (müüriava) ehitamise võimalused koos riskide välja toomise ning soovitavate tööde teostamisega. Otsus lisada projekti kausta.
4.3 Aknaraamide vahetamine: olemasolevates mõõtmetes, kooskõlas hoone fassaadide klaasistamispassiga. 
4.4 Aknaavade kinnimüürimine: mitte muuta olemasoleva fassaadi materjali lahendust. Kinnimüüritavate avade värvilahendus lahendada ülejäänud fassaadiga harmoonilise tervikuna.
4.5 Uksed: tuletõkkeuksed.
4.6 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
4.7 Tehnosüsteemide rekonstrueerimine.
4.8 Asendiplaan: anda parkimise lahendus krundi piires.
4.9 Keskkonnakaitsemeetmed ja jäätmekäitlus: lahendada projekti koosseisus.
4.10 Projekti koosseisus esitada:   
- situatsiooniskeem,
- ruumide inventeerimisplaanid,

- lammutatavate seinte plaan,

- põrandate plaan ja lõiked,

- uute vaheseinte spetsifikatsioon ja lõiked,

- avade täitmise plaan,

- akende ja uste eksplikatsioon,

- värvivaated ja reklaami asukoht jne.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus elektrivarustusele, ventilatsioonile ja tuletõrjesignalisatsioonile.

5.2 Vajadusel projekti koosseisus esitada insener-tehniline projektlahendus veele, kanalisatsioonile, küttele jne.
	6. ERITINGIMUSED




6.1 Enne projekteerimise algust tuleb läbi viia ruumide ja tehnovõrkude seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Krundi omanik.

7.3     Hoone kaasomanikud.

7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Korraldus jõustub teatavaks tegemisest.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste
	[image: image2.png]





	[image: image3.png]



Linnapea

Ants Liimets

	
	Linnasekretär

